ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

HOTĂRÂRE
- privind aprobarea Studiului de fezabilitate pentru  obiectivul  de investiții “Asigurare utilităţi strada Fagului zona locuinţe pentru tineri”

Având în vedere:
- Referatul de aprobare, înregistrat sub nr.22140/18.11.2022, prin care primarul oraşului propune aprobarea Studiului de fezabilitate pentru obiectivul de investiții “Asigurare utilităţi strada Fagului zona locuinţe pentru tineri”;
- raportul de specialitate întocmit de compartimentul de resort, înregistrat sub nr.22141/18.11.2022;
- dispoziţiile art. 10 alin. 4 din Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;
- avizul Secretarului general, înregistrat sub nr.22143/18.11.2022; 
- avizul comisiei de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern;
În temeiul prevederilor art. 129 alin. (2), lit. b) şi alin. (4), lit.  d), art. 139 şi ale art. 196 alin. (1) lit. a) din O.U.G. nr. 57/2019 privind Codul administrativ,
Consiliul Local al oraşului Boldeşti-Scăeni, întrunit în şedinţa publică ordinară în data de 24.11.2022, adoptă prezenta hotărâre:

Art.1. Se aprobă Studiul de fezabilitate pentru obiectivul  de investiții “Asigurare utilităţi strada Fagului zona locuinţe pentru tineri”, potrivit opţiunii tehnico-economice recomandate de proiectant în scenariul nr. 1,  prevăzut în anexa, care face parte integrantă din prezenta hotarâre.
Art.2. Se împuternicește primarul oraşului Boldeşti-Scăeni să semneze toate actele necesare realizării obiectivului de investiţii „Asigurare utilităţi strada Fagului zona locuinţe pentru tineri”, în condiţiile prezentei hotărâri.
Art.3. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice şi Serviciului urbanism amenajarea teritoriului, programe, achiziţii publice, proiecte, cadastru, control comercial şi transport local şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

